OpenLLM-France/wikimedia huggingface dataset:
# Cai Xiang

    En aquest nom xinès, el cognom és Cai.
Cai Xiang (xinès tradicional: 蔡襄, xinès simplificat: 蔡襄, pinyin: Cài Xiāng, Wade-Giles: Ts'ai Hsiang) (1012–1067) va ser un cal·lígraf, estudiós, oficial administratiu, enginyer estructural, i poeta xinès. Cai Xiang tenia la reputació com el millor cal·lígraf de la dinastia Song.

## Vida

El nom estilitzat de Cai Xiang era Junmo (君谟), i el seu nom a títol pòstum era Zhonghuei. Ell va néixer en el regnat Xiangfu de la Dinastia Song en Xianyou (仙游) comtat de la prefectura Xinghua (兴化), ara Comtat Xianyou en Putian de la Província Fujian.
Durant el regnat Chingli (1042–1048 CE), Cai Xiang va ser el Delegat de Transports (Zhuanyunshi) en Fujian. Mentre que en qualitat de prefecte en Fujian, ell també estava a càrrec de supervisar la construcció del Pont Wan-an a Quanzhou. En Tiansheng el vuitè any (1030 CE) Cai Xiang obtingué el grau de jinshi. El seu rang més alt va ser el Duanmingdian Xueshi, (secretariat Redactor de la Cort Duanming) a càrrec de la comunicació escrita del govern imperial.
Va ser pioner en la fabricació de petits Pastissos de Te d'Homenatge al Drac de qualitat superior, puix tenien fama de ser més difícils d'obtenir que l'or. En la seva Anotació del Te escrita entre el 1049 i el 1053, va criticar el mètode tradicional de petita quantitat de barreja de càmfora Dryobalanops aromatica a la coca del te.
"El te té una aroma intrínseca. Però als fabricants de te d'homenatge els agrada barrejar una petita quantitat de càmfora Dryobalanops aromatica, suposadament per millorar l'aroma. La població local de Jian'an mai en mescla cap encens en el te, per por a llevar-li l'aroma natural del te".
"El te avorreix l'encens".

## Treballs de Cai Xiang

* Cal·ligrafia: Informe de Llistó del Pont Wan'an
* Poesia: Obres de Cai Zhonghuei
* Assaig: Anotació del Te (1049–1053)
* Carta: Carta sobre el paper a Cheng Xin Tang

## Referències

* ↑ Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979. Pàgina 610.

## Enllaços externs

* Cai Xiang i la seva Galeria de Cal·ligrafia al Museu de la Xina en línia (anglès)
* Biografia a Artnet (anglès)
# Leiarius multiradiatus

Leiarius multiradiatus és una espècie de peix de la família dels pimelòdids i de l'ordre dels siluriformes.

## Referències

* ↑ Bleeker P., 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tom II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lundberg, J.G. i M.W. Littmann, 2003. Pimelodidae (Long-whiskered catfishes). p. 432-446. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Khalino

Khalino (en rus: Халино) és un poble de l'óblast de Vladímir, a Rússia, segons el cens del 2010 tenia 7 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Annexos uterins

Els annexos uterins (o apèndixs uterins) són les estructures més relacionades estructuralment i funcionalment amb l'úter.

## Terminologia

Es poden definir de formes lleugerament diferents:
* Algunes fonts defineixen els annexos com a trompes i ovaris.
* Altres inclouen els teixits de suport.
* Una altra font defineix els apèndixs com les «regions de la veritable pelvis posterior als lligaments amples».
* El Diccionari mèdic de Dorland inclou les trompes de Fal·lopi, els ovaris i els lligaments (sense especificar amb precisió quins són els lligaments inclosos).
* Vista frontal esquemàtica de l'aparell reproductor femení

## Significat clínic

El terme «annexitis» s'utilitza de vegades per descriure una inflamació dels annexos uterins. En aquest context, substitueix els termes ovaritis i salpingitis.
El terme «massa annexal» s'utilitza de vegades quan la ubicació d'una massa uterina encara no es coneix amb més precisió. El 63% dels embarassos ectòpics presenten una massa annexal. Segons la mida de la massa, pot ser una emergència mèdica.
En ginecologia, el terme «annexectomia» s'utilitza sovint per a la salpingectomia (eliminació de les trompes de Fal·lopi) com per a l'ooforectomia (eliminació dels ovaris).

## Referències

* ↑ Abele, H. Atlas of gynecologic surgery (en anglès). Thieme, 2014. ISBN 9783136507049.
* ↑ Ramsden, Ian; Welsby, Philip. Clinical history taking and examination: an illustrated color text (en anglès). Edinburgh: Churchill Livingstone, 2002, p. 65. ISBN 0-443-07088-1.
* ↑ Curry, Reva Arnez; Tempkin, Betty Bates. Ultrasonography: an introduction to normal structure and functional anatomy (en anglès). Philadelphia: W.B. Saunders Co, 1995, p. 222. ISBN 0-7216-4585-2.
* ↑ "uterine appendages" en el Diccionari mèdic de Dorland (anglès)
* ↑ «Adnexitis - Definition and More from Merriam-Webster's Free Medical Dictionary» (en anglès). Arxivat de l'original el 2010-02-21. [Consulta: 8 juliol 2019].
# Colors pastel

Els pastels o colors pastel són una família de colors pàl·lids que tenen un alt valor i una baixa saturació en l'espai de color HSV. El nom deriva dels pastels, uns suports artístics característics d'aquesta família de colors. Els colors d'aquesta família se solen descriure com a «relaxants».
El rosa, el malva, i el blau bebè són colors pastel d'ús habitual, igual que el menta màgica, el préssec, el vinca i el lavanda.

## Moda

A la dècada del 1980, foren tendència els colors pastel en la moda masculina. En particular, la sèrie policíaca d'NBC Miami Vice popularitzà encara més el que ja era una tendència creixent amb el protagonista Sonny Crockett (interpretat per Don Johnson), que només portava camises i vestits pastel, creant una moda que perdurà durant anys després del final de la sèrie. L'abundància de colors pastel encara es pot veure a l'escenari de la sèrie, amb edificis art déco de la zona de Miami.
A més a més, hi ha un moviment gòtic conegut com a «gòtic pastel», que combina la paleta de colors pastel amb elements clàssics de la moda gòtica.

## Exemples

Exemples de colors pastel en codi hexacedimal :
| fea3aa | f8b88b | faf884 |
| baed91 | b2cefe | f2a2e8 |

## Galeria

* Dibuix amb colors pastel
* Sostenidors de color rosa fets a ganxet de la dècada del 1940 penjats d'un estenedor
* Granadures de colors pastel

## Referències

* ↑ Gilbert, Beverly Ash. Beaded Colorways: Freeform Beadweaving Projects and Palettes (en anglès). Cincinnati (Ohio): North Light Books, 2009, p. 13. ISBN 9781600613180 [Consulta: 27 juliol 2013].
* ↑ Whitaker, Jerry C. «Principles of Light, Vision, and Photometry». A: The Electronics Handbook (en anglès). Boca Raton (Florida): CRC Press, 1996, p. 85. ISBN 9780849383458 [Consulta: 27 juliol 2013].
* ↑ Clark, Sally. House Beautiful Magazine. House Beautiful Color: Bright Ideas for Every Room (en anglès). Nova York: Sterling Publishing Company, 2003, p. 27. OCLC 61439232 [Consulta: 22 juliol 2013].
* ↑ McCarthy, Michael; Felicity O'Dell. English Vocabulary in Use (Advanced) (en anglès). Cambridge (Regne Unit: Cambridge University Press, 2002, p. 154. ISBN 9780521653978. OCLC 49550686 [Consulta: 27 juliol 2013].
* ↑ Weber, Jeanette. Clothing: Fashion, Fabrics, Construction (en anglès). McGraw-Hill Education, 1990. ISBN 9780026401616.
# Goddard

«Goddard» té aquests significats:
* Toponímia:
** Goddard (cràter), cràter d'impacte en l'extremitat oriental de la Lluna
** Goddard (Kansas), població dels Estats Units a l'estat de Kansas
** Goddard (Maryland), concentració de població designada pel cens dels Estats Units a l'estat de Maryland
* Biografies:
** Arabella Goddard (Saint-Servan, Bretanya, 1836– Boulogne-sur-Mer, 1922), pianista i compositora
** Ives Goddard o Robert Hale Ives Goddard (1941), expert en llengües algonquines i àlgiques
** Mary Goddard o Mary Katherine Goddard (Connecticut, 1738—Baltimore, 1816), mestra de postes, impressora i editora nord-americana
** Paulette Goddard o Pauline Marion Goddard Levy (Whitestone Landing, Nova York, 1911 - Ronco sopra Ascona, Suïssa, 1990), actriu nord-americana
** Robert Hutchings Goddard (Worcester, Massachusetts, 1882 – Baltimore, 1945), pioner en el camp dels coets autopropulsats
* Organitzacions:
** Centre de vol espacial Goddard, laboratori de recerca de la NASA considerable, establert a Greenbelt (Maryland)
** Goddard Institute for Space Studies, laboratori en la Universitat de Colúmbia a Nova York
# Melichthys vidua

Melichthys vidua és un peix teleosti de la família dels balístids i de l'ordre dels tetraodontiformes. Pot arribar als 40 cm de llargària total. Es troba des de les costes de l'Àfrica oriental fins a les de Durban (Sud-àfrica), les de Hawaii, les de les Illes Marqueses, les de les Tuamotu, les del sud del Japó, les del sud de la Gran Barrera de Corall i les de Nova Caledònia.

## Referències

* ↑ The Taxonomicon (anglès)
* 1 2 FishBase (anglès)
# Tassegdelt

Tassegdelt (en àrab تسكدلت, Tasagdalt) és una comuna rural de la província de Chtouka-Aït Baha, a la regió de Souss-Massa, al Marroc. Segons el cens de 2014 tenia una població total de 5.107 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Boy Gé Mendes

Gerard Mendes, més conegut com a Boy Gé Mendes és un cantant i músic de Cap Verd. Va néixer a Dakar, Senegal i es va criar en una comunitat d'una ciutat de Cap Verd. La seva carrera inclou música antiga, fins i tot canta rock, rhythm & blues i música cubana, que eren tots els gèneres populars al Senegal en el seu moment. Mendes finalment es va establir a França, on es va associar amb el seu germà Jean-Claude, Manu Lima, i Luis Silva per formar el Cabo Verde Show, una de les bandes més populars de Cap Verd de tots els temps.

## Discografia

* Di oro, 1995
* Lagoa (Lagoon), 1997
* Noite de morabeza (Morabeza Night), 1999

## Referències

* ↑ «Boy Gé Mendes at Africulture» (en francès).

## Enllaços externs

* Profile on Lusafrica Music
# Llista de comtats de Massachusetts

L'Estat de Massachusetts, als Estats Units d'Amèrica, s'organitza en 14 counties (comtats). Massachusetts va abolir vuit dels seus catorze governs comtals entre els anys 1997 i 2000, però els comtats de la part sud-est de l'estat conserven el govern local a nivell de comtat (Barnstable, Bristol, Dukes, Norfolk, i Plymouth) o, en un cas (el comtat de Nantucket), un govern consolidat de ciutat-comtat. Tres comtats (Hampshire, Barnstable i Franklin) han format pactes comtals regionals com a forma de govern regional.
Tot i així, els 14 comtats encara són generalment reconeguts com a entitats geogràfiques si no polítiques, i els districtes judicials i policials continuen dempeus, delimitats per les fronteres dels comtats vestigials, fins i tot en comtats on el govern de nivell comtal s'ha eliminat. També continuen servint de demarcació geogràfica pels avisos meteorològics del Servei Meteorològic Nacional dels EUA.

## Llista dels comtats

Els comtats són els següents, per ordre alfabètic:
Comtats de Massachusetts :
| nom | nom en anglès | capital(s) | notes |
| Comtat de Barnstable | Barnstable Country | Barnstable | |
| Comtat de Berkshire | Berkshire County | Pittsfield | sovint anomenat "The Berkshires" |
| Comtat de Bristol | Bristol County | Taunton | |
| Comtat de Dukes | Dukes County | Edgartown | |
| Comtat d'Essex | Essex County | Salem i Lawrence | capitalitat compartida per dues ciutats |
| Comtat de Franklin | Franklin County | Greenfield | |
| Comtat de Hampden | Hampden County | Springfield | |
| Comtat de Hampshire | Hampshire County | Northampton | |
| Comtat de Middlesex | Middlesex County | Cambridge i Lowell | capitalitat compartida per dues ciutats |
| Comtat de Nantucket | Nantucket County | Nantucket | consisteix en una illa, que és considerada també com un municipi. |
| Comtat de Norfolk | Norfolk County | Dedham | |
| Comtat de Plymouth | Plymouth County | Brockton i Plymouth | capitalitat compartida per dues ciutats |
| Comtat de Suffolk | Suffolk County | Boston | |
| Comtat de Worcester | Worcester County | Worcester | |

## Referències

* ↑ «General Laws of Massachusetts, Chapter 34B. Abolition of County Government» (en anglès). Massachusetts General Court. [Consulta: 24 gener 2010].
* ↑ «Historical Data Relating to the Incorporation of and Abolishment of Counties in the Commonwealth of Massachusetts» (en anglès). Secretary of the Commonwealth of Massachusetts. [Consulta: 14 gener 2007].
# Khalil de Bitínia

Khalil de Bitínia (1347-poc després de 1362) fou un príncep otomà, fill d'Orkhan I.
Fou fet presoner per bandits de l'Asia Menor el 1356 i va romandre captiu dos anys fins que fou alliberat per l'emperador Joan V Paleòleg, que li va oferir la seva filla en matrimoni, quedant promès a Irene Paleòloga (1358), matrimoni que no es va arribar a celebrar.
# Goddard (Maryland)

Goddard és una concentració de població designada pel cens dels Estats Units a l'estat de Maryland. Segons el cens del 2000 tenia 5.554 habitants.

## Demografia

Segons el cens del 2000, Goddard tenia 5.554 habitants, 2.097 habitatges, i 1.348 famílies. La densitat de població era de 901 habitants/km².
Dels 2.097 habitatges en un 32% hi vivien nens de menys de 18 anys, en un 42,3% hi vivien parelles casades, en un 18,1% dones solteres, i en un 35,7% no eren unitats familiars. En el 26,9% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,18.
Per edats la població es repartia de la següent manera: un 23,2% tenia menys de 18 anys, un 9,9% entre 18 i 24, un 33,4% entre 25 i 44, un 24,4% de 45 a 60 i un 9,1% 65 anys o més.
L'edat mediana era de 35 anys. Per cada 100 dones de 18 o més anys hi havia 80,5 homes.
La renda mediana per habitatge era de 57.482 $ i la renda mediana per família de 67.000 $. Els homes tenien una renda mediana de 37.253 $ mentre que les dones 36.170 $. La renda per capita de la població era de 25.710 $. Entorn de l'1,7% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Goddard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Goddard». American Fact Finder. Oficina del Cens dels Estats Units, 12-01-2010.
# Massilia (cràter)

Massilia és un cràter sobre la superfície de (21) Lutècia, situat amb el sistema de coordenades planetocèntriques a 64 ° de latitud nord i 136 ° de longitud est. Fa un diàmetre de 61 km. El nom va ser fet oficial per la UAI el cinc d'abril de 2011 i fa referència a Massilia, una ciutat de l'època de Lutècia, antiga ciutat romana, actualment Marsella (França).

## Referències

* ↑ "Massilia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Talbert, Richard J.A.. Princeton University Press. Barrington Atlas of the Greek and Roman World, 2000.
# Tassieïta

La tassieïta és un mineral de la classe dels fosfats que pertany al grup de la wicksita.

## Característiques

La tassieïta és un fosfat de fórmula química (Na,◻)Ca₂(Mg,Fe$^{2+}$,Fe$^{3+}$)₂(Fe$^{2+}$,Mg)₂(Fe$^{3+}$,Mg)₂(PO₄)₆·2H₂O. Va ser aprovada com a espècie vàlida per l'Associació Mineralògica Internacional l'any 2006, sent publicada per primera vegada un any després. Cristal·litza en el sistema ortoròmbic.
Segons la classificació de Nickel-Strunz, la tassieïta pertany a «08.C - Fosfats sense anions addicionals, amb H₂O, amb cations de mida mitjana i gran, RO₄:H₂O > 1:1» juntament amb els següents minerals: grischunita, wicksita, bederita i haigerachita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units), amb el número de registre: 174436.

## Formació i jaciments

Va ser descoberta a la serralada de Larsemann Hills, a prop de la costa d'Ingrid Christensen, a la Terra de Princess Elizabeth (Antàrtida Oriental, Antàrtida), on es troba en forma de grans majoritàriament laminats i anèdrics. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Tassieite» (en anglès). Mindat. [Consulta: 12 febrer 2022].
# Boy Scouts Radicales

Els Boys Scouts Radicales neixen a Barcelona el 1913 sota la protecció del Partit Republicà Radical de Lerroux, amb el propòsit de bastir una organització de Boy scouts laics i liberals enfrontada a la proposta conservadora dels Exploradores Barceloneses. No van tenir èxit i desapareixen aviat.
El republicanisme radical que havia penetrat amb força fent un esforç d'escolarització en el barris obrers a principis del segle xx, va intentar amb aquesta proposta de beneficiar-se per una part de l'atracció i simpatia que l'escoltisme despertava com a agent mobilitzador en la joventut, i per altra crear una organització en amb una ideologia i valors enfrontades a la que proposaven els conservadors Exploradores Barceloneses.
L'associació va tenir el suport de la premsa afí al partit com el diari "El Progreso". Els articles de presentació i publicitació de l'associació traspuen un fort anticlericalisme (Antonio Cruz 6 de febrer de 1913). Hi ha evidència en aquest diari del mes d'agost del mateix any de la creació d'un grup de Boy Scouts Republicans a la Casa del Pueblo del Dte. 5è al Poble Sec de Barcelona. Altres grups es localitzaven a la Casa del Pueblo del c/ Aragó xamfrà amb C/ Rafael de Casanova, però no se’n coneix l'abast. Com dèiem desapareixerien aviat.

## Referències

* ↑ M. Gabarró 1999 pàg. 117 i seg. de L'escoltisme a Catalunya 1912-1939

## Bibliografia

* Gabarró, Marcel «”L'escoltisme a Catalunya (1912-1939)”». Barcelona d'excursió. Aj. de Barcelona [Barcelona], data=1999, pàg. 380pàg..
# Khalilou Fadiga

Khalilou Fadiga (30 de desembre de 1974 a Dakar) és un exfutbolista senegalès. També té nacionalitats francesa i belga.
La seva carrera transcorregué entre França, Bèlgica, Anglaterra i Itàlia, on defensà els colors d'importants clubs com Paris Saint-Germain FC, FC Liège, Club Brugge, AJ Auxerre, Inter de Milà, Bolton Wanderers, Derby County o Coventry City FC. Fou internacional amb el Senegal i disputà la Copa del Món de 2002.

## Referències

* ↑ «L'Inter Milan recrute Fadiga» (en francès). Le Parisien, 09-07-2003. [Consulta: 14 juliol 2024].
* ↑ «Debuut Khalilou Fadiga» (en neerlandès). Nieuwsblad, 12-01-2008. [Consulta: 14 juliol 2024].
* ↑ «Years After Fadiga Starred At the World Cup, Son Earns A Callup» (en anglès americà). News Central, 16-09-2022. [Consulta: 14 juliol 2024].
# Annexos de Can Misser

Els Annexos de Can Misser són una obra del municipi de Collbató (Baix Llobregat) protegida com a bé cultural d'interès local.

## Descripció

És un conjunt de quatre dependències agràries annexes a l'antiga era de can Misser unides entre elles per un pati allargat. Hi ha una construcció d'uns 30 m2 al carrer de Pau Bertran tocant a l'antic cementiri parroquial que s'ha usat com a garatge i magatzem. Té uns murs de pedra intercalada amb maó massís. Una de les parets va ser esbotzada fa pocs anys i s'ha reconstruït amb blocs de formigó sense revestir. La coberta és de teula àrab. A part trobem un espai cobert d'uns 40 m2 amb tres obertures que donen pas a tres cups de vi abandonats del pis inferior. També hi ha un cobert de pedra amb volta de mig punt, situat sota el pati comú de les dependències anteriors, usat per guardar-hi animals. Per acabar, hi ha una construcció de pedra i maó, d'uns 100 m2, dividida en dos ambients, té coberta a dues aigües amb els caients orientats a un canaló central, forma gens habitual en l'arquitectura de Collbató. A l'interior hi ha dos cups més de vi.

## Història

El conjunt forma una mostra molt rica i representativa del passat agrícola de Collbató, especialment del món de la vinya. La seva situació, al mig del nucli antic, el fa especialment apte per a la visita turística i cultural. Després de la seva rehabilitació pot ser un espai excel·lent per acollir-hi part de la col·lecció d'elements de vida tradicional que hi ha al museu local.

## Referències

* 1 2 «Annexos de Can Misser». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 març 2016].
# Gnadenhutten

Gnadenhutten és una població dels Estats Units a l'estat d'Ohio. Segons el cens del 2000 tenia 1.280 habitants.

## Demografia

Segons el cens del 2000, Gnadenhutten tenia 1.280 habitants, 513 habitatges, i 377 famílies. La densitat de població era de 494,2 habitants per km².
Dels 513 habitatges en un 30,4% hi vivien nens de menys de 18 anys, en un 62,8% hi vivien parelles casades, en un 7,6% dones solteres, i en un 26,5% no eren unitats familiars. En el 24,2% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,8% tenia menys de 18 anys, un 8,9% entre 18 i 24, un 26,5% entre 25 i 44, un 21,5% de 45 a 60 i un 19,4% 65 anys o més.
L'edat mediana era de 39 anys. Per cada 100 dones de 18 o més anys hi havia 83,8 homes.
La renda mediana per habitatge era de 34.286 $ i la renda mediana per família de 38.000 $. Els homes tenien una renda mediana de 32.026 $ mentre que les dones 20.526 $. La renda per capita de la població era de 15.961 $. Aproximadament el 9,3% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gnadenhutten». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gnadenhutten». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Krasni Fars

Krasni Fars - Красный Фарс (rus) - és un khútor de la República d'Adiguèsia, a Rússia. Es troba a la vora esquerra del riu Fars, a 12 km a l'oest de Koixekhabl i a 40 km al nord-est de Maikop, la capital de la república.
Pertany al municipi de Drujba.